દલિત સંગઠનોના ભારત બંધ અને હિંસા બાદ તરત જ ફેસબુક સહિતનાં સોશિયલ માધ્યમો પર ૧૦મી એપ્રિલે અનામતના વિરોધમાં જનરલ કેટેગરી અને ઓબીસી દ્વારા ભારત બંધનું એલાન અપાયું છેનો મેસેજ ઝડપથી વાયરલ બન્યો હતો. પરંતુ હકીકતમાં કોઈ સંગઠન દ્વારા ભરત બંધનું એલાન અપાયું જ નહોતું. એક ખોટા મેસેજને કારણે ૧૦ એપ્રિલના રોજ સમગ્ર દેશનો જીવ તાળવે ચોંટી ગયો હતો. બિહાર અને મધ્યપ્રદેશ જેવાં રાજ્યોમાં પ્રદર્શનો અને અથડામણ પણ સર્જાઈ હતી.